डेयरी संचालक के घर से नकदी, कागजात और एलईडी चोरी
थर्मल| नौहरागांव के हाल निवासी नारायण सिंह पार्क नरेश कुमार ने बताया कि उसकी बतरा काॅलोनी में दूध की डेयरी है। उसे रात को शादी का आर्डर देना था वह अपनी प|ी नीलम को दरवाजा बंद कर सोने की बात कहकर चला गया। रात को अज्ञात चोर मकान की दीवार फांदकर घर मे घुस गए। उन्होंने नीचे वाले कमरे की बाहर से कुंडी बंद कर दी। ऊपर वाले कमरे से दस हजार के करीब नकदी, उसका आधार कार्ड, डेयरी संबंधी कागजात एक एलईडी चुरा कर ले गए। सुबह जब वह घर आया तो बाहर का दरवाजा खुला था। जिस कमरे मे उसकी प|ी सोई थी उसकी बाहर से कुंडी लगी थी। जब वह ऊपर गया तो चोरी का पता चला। नरेश ने बताया कि उसने मामले की शिकायत थाना माडल टाउन पुलिस को कर दी है।
hin_Deva hin_Deva